नई दिल्ली। बॉलीवुड सिंगर नेहा कक्कड़ अब किसी पहचान की मोहताज नहीं हैं। वह आज बॉलीवुड की पॉपुलर सिंगर बन गई हैं उन्होंने एक से बढ़कर एक हिट गाने गाए हैं। बता दें कि एक टीवी चैनल पर चल रहे सिगिंग रियलिटी शो की जज करने की जिम्मेदारी नेहा को मिली है। शो के दौरान जब एक बच्ची ने अपनी फैमिली बैकग्राउंड के बारे में बताया तो कक्कड़ रो पड़ी और रोते हुए बोली की में जब छोटी थी तो मेरी फैमिली की हालत भी ठीक नहीं थी। जिस स्कूल में मेरी बहन सोनू कक्कड़ पढ़ती थी वहां मेरे पापा समोसे बेचा करते थे। पढ़िए भजन गाने वाली लड़की कैसे बन गई बॉलीवुड की टॉप सिंगर..
- नेहा का जन्म उत्तराखंड के ऋषिकेश में 6 जून 1988 को हुआ था। उनकी मां का नाम निति और पिता का नाम ऋषिकेश कक्कड़ है।
- नेहा ने सिर्फ 4 साल की उम्र में ही गाना शुरू कर दिया था। वे अपनी बड़ी बहन सोनू कक्कड़ के साथ देवी जागरण और माता की चौकी में भजन गाया करती थीं।
- बाद में नेहा अपनी बहन और फैमिली के साथ दिल्ली में शिफ्ट हो गई। यहीं उन्होंने अपनी शुरुआती पढ़ाई न्यू होली पब्लिक स्कूल से पूरी की।
- नेहा ने स्कूल में पढ़ाई के दौरान ही इंडियन आइडल में हिस्सा लेने का मौका मिला। जब वे इस शो का हिस्सा बनीं तब उनकी एज महज 18 साल थी।
खुद का एल्बम बनाया
- माता की चौकी में गाने वालीं नेहा इंडियन आइडल के फाइनल तक पहुंची थी, हालांकि वे खिताब नहीं जीत पाई थीं। इसके बाद नेहा ने सन् 2008 में खुद का एल्बल (नेहा था रॉक स्टार) लॉन्च किया।
- नेहा का पहला हिट सॉंन्ग था सेकंड हैंड जवानी (कॉकटेल), लेकिन वे मशहूर हुईं यारियां फिल्म के गाने सनी-सनी से।
भाई-बहन दोनों बॉलीवुड में
- नेहा की बहन भी बॉलीवुड सिंगर हैं। वह भी बापूजी जारा धीरे चलो जैसे कई फैमस गाने गा चुकी हैं। स्टार बनने के बाद भी सोनू और नेहा एक साथ जागरण और माता की चौकी का हिस्सा बन चुकी हैं।
- नेहा के भाई टोनी कक्कड़ भी म्यूजिक कंपोजर हैं। वे अब तक बॉलीवुड और नेहा के लिए कई गाने कंपोज कर चुके हैं।
नेहा ने इन फिल्मों में गाए हिट गाने
1. दंगल - नैना
2. फोर्स-2- ओ जानिया
3. मैं तेरा हीरो फोन में तेरी फोटो
4. बागी- लेट्स टॉक अबाउट लव
5. बार-बार देखो- काला चश्मा
6. दिलवाले- टुकुर-टुकुर
7. हेट सटोरी-3- तू इश्क मेरा
8. लवशुदा- दोनों के दोनों
9. कैलेंडर गर्ल्स- वी विल रॉक द वर्ल्ड
10. गब्बर इज बैक-आओ राजा
11. एक पहेली लीला- एक दो तीन चार
12. फटा पोस्टर निकला हीरो- धतींग नाच
13. कॉकटेल-सेकंड हैंड जवानी
आगे की स्लाइड्स में देखिए सिंगर नेहा कक्कड़ की चुनिंदा फोटोज।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva mar_Deva bho_Deva hin_Deva kas_Deva mag_Deva hin_Deva mai_Deva hin_Deva bho_Deva hin_Deva hin_Deva mag_Deva kas_Deva hin_Deva